Nordjyllands Politi oplyser på Twitter, at en 25-årig mand mandag formiddag blev anholdt i Farsø i en sag, der drejer sig om mulige trusler og besiddelse af et luftgevær. Politiet ransagede mellem klokken 9 og 11 et hus på Søndergade i Farsø, og i den forbindelse blev den 25-årige anholdt. Nordjyllands Politi oplyser efterfølgende, at den anholdte 25-årige mand ventes at blive løsladt, og at det ikke forventes, at der bliver holdt grundlovsforhør i sagen. Politiet ønsker ikke pt. at give yderligere oplysninger i sagen.
Nordjyllands Politi ransagede mandag et hus i Farsø. En 25-årig mand blev anholdt, men ventes at blive løsladt efter afhøring.